als_Latn dik_Latn sag_Latn
Të dyja presidentet pas takimit kanë mbajtur një konferencë të përbashkët për medie.
Presidentja Atifete Jahjaga ka thënë se Kosova sot ka nevojë për një mbështetje nga vendet mike për një përkrahje të fuqishme në rrugën e saj të integrimeve evropiane.
Ajo ka thënë se Kosova është sot një vend i stabilitetit dhe paqes në rajon dhe i fqinjësisë së mirë.
Presidentja Jahjaga ka shtuar se Kosova po punon në krijimin e një klime të sigurt të biznesit dhe po bën përpjekje të vazhdueshme për të vendosur sundimin e ligjit dhe një shtet të së drejtës që mundëson edhe zhvillimin ekonomik të vendit.
E para e vendit ka deklaruar se ndihma e Zvicrës është e rëndësishme për Kosovën, marrë parasysh edhe një numër të madh të qytetarëve të Kosovës që janë shtetas të Zvicrës dhe që po e ndihmojnë vendin e tyre.
Ndërkaq presidentja e Konfederatës së Zvicrës, Simonetta Sommaruga, e ka vlerësuar të domosdoshme shkëmbimin e vizitave që shënon vazhdimësi të bashkëpunimit.
Ajo ka thënë se Kosova dhe Zvicra kanë një marrëdhënie shumë të mirë ndërmjet vete dhe këtë duhet shfrytëzuar për të ndihmuar edhe shtrirjen e bashkëpunimit në çdo fushë e në veçanti në fushën ekonomike.
Të dyja presidentet diskutuan edhe për mundësinë e krijimit të një fondi të përbashkët ndërmjet dy vendeve që do të ndihmonte në zhvillimin ekonomik të Kosovës.
als_Latn als_Latn als_Latn als_Latn als_Latn als_Latn als_Latn als_Latn